En energiø indsamler energi fra omkringliggende havvindmøller og sender den ind til land gennem kabelforbindelser. Etableringen af energiøen i Nordsøen gør det muligt at placere havvindmøllerne længere fra kysten, hvor vindforholdene er bedre, hvilket øger møllernes energiproduktion. Energiøen skal have forbindelser til nabolande rundt om Nordsøen, så det bliver muligt at eksportere vedvarende energi i stor skala.